R O M Â N I A		AVIZAT
J U D E Ţ U L   I A Ş I			SECRETAR GENERAL,
Consiliul Local al Comunei BĂLȚAȚI		Cons. jur. Mihaela AMARIEI

PROIECT DE HOTĂRÂRE
Nr. 24/21.02.2023
privind aprobarea documentației de avizare a lucrărilor de intervenții, a indicatorilor tehnico-economici și a devizului general  pentru obiectivul de investiții ”REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI”, aprobat pentru finanțare prin Programul Național de Redresare si Rezilienta – Componenta 5 – Valul renovarii, precum și a sumei reprezentând categoriile de cheltuieli finanțate de la bugetul local pentru realizarea obiectivului


Consiliul Local al Comunei Bălţaţi, Judeţul Iaşi,

În conformitate cu:
-  prevederile art. 120 și art. 121, alin. (1) și (2) din Constituţia României, republicată;
- prevederile art. 8 și art. 9 din Carta Europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
- prevederile art. 7, alin. (2) și art. 1166 – art. 1170 din Legea nr. 287/2009 privind Codul Civil, republicată, cu modificările și completările ulterioare;
- prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare;
- prevederile Legii nr. 50/1991, republicată, privind autorizarea executării lucrărilor de construcţii, cu modificările şi completările ulterioare; 
- prevederile Legii nr. 273/2006, privind finanţele publice locale, cu modificările şi completările ulterioare;
- Devizul General privind cheltuielile necesare realizării obiectivului de investiții ,, Reabilitare și modernizare sediul primăriei comunei Bălțați, județul Iași”, întocmit de către SC TRIOCAD PROIECT SRL.;
În baza prevederilor Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
    a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr.: 1159/21.02.2023;
    b) raportul comun de specialitate întocmit de către Compartimentul Urbanism – Construcții și Compartimentul Contabilitate, Buget – Finanțe, înregistrat sub nr: 1160/21.02.2023;

Având in vedere avizele Comisiilor:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;
- agricultură, protecţia mediului, gospodărire comunală, amenajarea teritoriului (urbanism – construcţii).
În temeiul art. 139, alin. (1) și art. 196, alin. (1) din O.U.G. nr. 57/2019 privind Codul administrativ, cu modificările și completările ulterioare;


HOTĂRĂȘTE:

Art. 1. – Se aprobă documentația tehnico-economică – documentația de avizare a lucrărilor de intervenții pentru obiectivul de investiții ”REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI”, aprobat pentru finanțare prin Programul Național de Redresare si Rezilienta – Componenta 5 – Valul renovarii, Operatiunea B.1: Renovare integrata (consolidare seismica si renovare energetica moderata) a cladirilor publice, contract de finantare nr. 124287/03.11.2022 (16.11.2022), conform Anexei nr. 1, la prezenta Hotărâre.

Art. 2. - Se aprobă indicatorii tehnico-economici aferenți obiectivului de investiții ”REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI”, conform anexei nr. 2 la prezenta hotărâre, asa cum au rezultat in Raportul de audit energetic intocmit la depunerea proiectului;

Art. 3. - Se aprobă devizul general aferent obiectivului de investiții ”REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI”, conform anexei nr. 3 la prezenta hotărâre;

Art. 4. – Se aprobă finanțarea de la bugetul local al Comunei Bălțați, județul Iași a sumei de 1.318.627,80 lei la care se adaugă TVA in valoare de 203.938,07 lei, reprezentând categoriile de cheltuieli finanțate de la bugetul local;

Art. 5. - Anexele nr. 1, 2 și 3 fac parte integrantă din prezenta hotărâre;

Art.6 Prevederile prezentei Hotărâri vor fi aduse la îndeplinire de către domnul Vasile Aştefanei, primar al Comunei Bălţaţi, prin intermediul aparatului de specialitate;

Art.7 Secretarul general al comunei va comunica prezenta hotărâre instituţiilor şi persoanelor interesate.

PREŞEDINTE DE ŞEDINŢĂ,                		Contrasemnează pentru  legalitate,
Consilier local,                                                	SECRETARUL GENERAL AL COMUNEI  								Cons. jur. Mihaela AMARIEI

INIȚIATOR,
PRIMAR,
Vasile AȘTEFANEI

